**PREDLOG USKLADITVE CEN STORITEV OBVEZNIH OBČINSKIH GOSPODARSKIH JAVNIH SLUŽB VARSTVA OKOLJA**

**POVZETEK**

**UVOD**

Veljavne cene storitev obveznih gospodarskih javnih služb varstva okolja je podjetje uskladilo z Uredbo o metodologiji cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17 – v nadaljevanju Uredba), in sicer cene oskrbe s pitno vodo, odvajanja ter čiščenja odpadnih voda, cene zbiranja komunalnih odpadkov in zbiranja biološko razgradljivih odpadkov, ki veljajo od 01.05.2023.

**PRAVNE PODLAGE**

Pravna podlaga za oblikovanje cen izvajanja storitev obveznih občinskih gospodarskih javnih služb na območju, kjer podjetje izvaja gospodarske javne službe in sicer za občino Bistrica ob Sotli, Kozje, Podčetrtek, Poljčane, Rogaška Slatina, Rogatec in Šmarje pri Jelšah je **Uredba o metodologiji za oblikovanje cen storitev občinskih gospodarskih služb varstva okolja** (Uradni list št. 87/2012, 109/2012, 76/2017, 78/2019, 49/2020- ZIUZEOP, 44/2022- ZVO-2) in **Zakon o varstvu okolja** ZVO-2 (Uradni list RS, št. 44/2022, 81/2022 - skl. US, 121/2022) in Uredba o odpadnih nagrobnih svečah (Uradni list RS, št. 25/2019).

**VZROKI ZA PREDLAGANO USKLADITEV CEN**

Glavni vzroki za predlagano uskladitev cen so višji stroški predvsem

1. povečanje stroškov električne energije,
2. povečanje stroškov najemnine občinske gospodarske javne infrastrukture,
3. povečanje stroškov zavarovanja,
4. povečanje stroškov materiala in storitev zaradi inflacije,
5. povečanje stroškov dela zaradi dviga osnovne plače zaradi uskladitve z Podjetniško kolektivno pogodbo,
6. povečanje odhodkov zaradi financiranja zaradi rasti obrestnih mer in
7. povečanje stroškov monitoringa.

**Stroški električne energije** se bodo povečali za 113% zaradi novih cen električne energije, ki bodo veljale od marca 2024 naprej. Podjetje OKP Rogaška Slatina ima do konca februarja 2024 sklenjeno pogodbo za dobavo električne energije, s čimer smo se izognili šokom glede cen električne energije, ki smo jim bili priča v zadnjih dveh letih. Konec letošnjega smo izvedli javni razpis za dobavo električne energije. Na povpraševanje smo prejeli eno ponudbo. Cene električne energije so se za VT dvignile za 88%, za MT 158% in za ET za 106% glede na trenutno veljavne. Glede na trenutno stanje v gospodarstvu, ocenjujemo 113% rast stroškov električne energije zaradi višjih cen energije, zaradi novih omrežnin in zaradi vključitve novih odjemnih mest, kar nominalno znaša 371.000 EUR.

**Stroški najemnine infrastrukture** se povečujejo zaradi vlaganj v infrastrukturo. Podjetje je prevzelo v upravljanje nadgradnjo čistilne naprave Rogaška Slatina z dehidracijo in IV. bazenom, konec leta bomo prevzeli še čistilno napravo Podčetrtek ter cevovode in vodne objekte, ki bodo zgrajeni v okviru projekta Hidravlične izboljšave vodovodnega sistema v Občini Bistrica ob Sotli. Stroški najemnine infrastrukture so se povečali za 8,8%, kar znaša 165.000 eurov.

**Stroški zavarovanja** se povečujejo zaradi zavarovanja novozgrajene infrastrukture v upravljanju, zaradi razširitve zavarovanja z obveznim zavarovanjem odgovornosti zaradi okoljske škode, ki ga je potrebno skleniti skladno s 161. členom z Zakonom o varstvu okolja in zaradi nakupa nove opreme. Letna vrednost zavarovalnih premij se je glede na oceno 2023 dvignila za 25,9% in znaša 32.000 eurov.

**Stroški materiala in storitev** se dvigujejopredvsem zaradi rasti višjih cen energentov in s strani UMAR-ja napovedane inflacije za leto 2024, ki znaša 3,9%. Podražitve pomembno vplivajo na splošno povečanje cen tako materiala in storitev in posledično tudi stroškov vzdrževanja.

Pri ravnanju odpadkov so višji stroški storitev povezani z višjimi stroški prevoznih storitev ter stroškov manipulacije z odpadki iz zbirnih centrov ter višjih stroškov obdelave in odlaganja RCERO.

V Uradnem listu številka 109/2023 z dne, 27.10.2023, je bil objavljen sprejeti aneks h Kolektivni pogodbi komunalnih dejavnosti, ki je veljaven od 06.10.2023, tarifna priloga pa se uporablja od 01.01.2024, kjer se najnižja mesečna osnovna plača za I. tarifni razred dvigne iz 602,65 EUR na 638,81 EUR, kar znaša 6,0%. Hkrati se regres dvigne za 7,1% dvig. **Rast stroškov dela** pripisujemo usklajevanju plač s sprejeto tarifno prilogo h Kolektivni pogodbi komunalnih dejavnosti, dvema novima zaposlitvama in s pričakovano dodatno rastjo plač v letu 2024, ki je napovedana, saj med sindikati in delodajalci že potekajo nova usklajevanja glede dviga plač.

Trenutno imamo najetih 6 posojilnih pogodb pri Delavski hranilnici, kjer imamo variabilno obrestno mero, ki se usklajuje z rastjo EURIBOR-ja; to je medbančna obrestna mera, na podlagi katere banke določajo obrestne mere za kredite. Izračunana je kot povprečje obrestnih mer, po katerih si banke evroobmočja med seboj izposojajo denar. Za izračun je pristojna agencija Reuters. Po več kot šestih letih in pol gibanja vrednost šestmesečne bančne referenčne obrestne mere EURIBOR v negativnem območju je lani junija postala pozitivna. Šestmesečni EURIBOR je 25. oktobra znašal 4,1 odstotka. Pri tej ravni je za dve odstotne točke višje kot pred letom dni in najvišje od daljnega leta 2008. **Finančne odhodke** ocenjujemo za 3,4% višje od ocenjenih za leto 2023, zaradi v letu 2023 najetega kredita za nakup dveh novih smetarskih vozil in zaradi odplačila najetih kreditov. V planu poslovanja za leto 2023 teh stroškov nismo planirali tako visoko.

V novembru 2023 smo naredili javni razpis za izvedbo analize pitne vode in monitoringov odpadnih in površinskih voda. Zaradi višjih cen se bodo stroški monitoringov povišali za 50.000 eurov.

**PREDLOG NOVIH CEN**

V nadaljevanju so v Tabeli 1 predstavljene nove predlagane cene v primerjavi s trenutno veljavnimi ter nominalna razlika med predlagano in veljavno ceno. Spremembe so prikazane z odstotki, kot tudi nominalno.

Pri cenah odvajanja in čiščenja padavinskih voda s streh ter storitvah zbiranja odpadkov je v tabeli prikazana tudi skupna cena, saj se pri teh storitvah tako omrežnina oz. cena infrastrukture kot cena storitve zaračunavata na kubični meter padavinske vode, ki pade na površino strehe oziroma po kg pri odpadkih.

Tabela 1

|  |  |  |  |  |
| --- | --- | --- | --- | --- |
| **opis storitve in cene** | **predlagana cena  brez DDV** | **veljavna cena  brez DDV** | **nominalna razlika  brez DDV** | **dvig cene  v %** |
| **OSKRBA S PITNO VODO** | | | | |
| omrežnina v EUR/mesec/≤DN20 | **8,1341** | 7,8322 | 0,3019 | 3,85% |
| vodarina v EUR/m³ | **0,9092** | 0,6879 | 0,2213 | 32,17% |
|  |  |  |  |  |
| **ODVAJANJE KOMUNALNE ODPADNE VODE** | | | | |
| omrežnina v EUR/mesec/≤DN20 | **3,2107** | 3,1719 | 0,0388 | 1,22% |
| odvajanje v EUR/m³ | **0,2525** | 0,2062 | 0,0463 | 22,45% |
|  |  |  |  |  |
| **ODVAJANJE PADAVINSKE ODPADNE VODE S STREH** | | | | |
| omrežnina v EUR/m³ | **0,1148** | 0,1101 | 0,0047 | 4,27% |
| odvajanje v EUR/m³ | **0,0945** | 0,0773 | 0,0172 | 22,25% |
| **SKUPAJ cena v EUR/m³** | **0,2093** | **0,1874** | **0,0219** | **11,69%** |
|  |  |  |  |  |
| **ČIŠČENJE KOMUNALNE ODPADNE VODE** | | | | |
| omrežnina v EUR/mesec/≤DN20 | **5,9652** | 5,2018 | 0,7634 | 14,68% |
| čiščenje v EUR/m³ | **0,7980** | 0,6759 | 0,1221 | 18,06% |
|  |  |  |  |  |
| **ČIŠČENJE PADAVINSKE ODPADNE VODE S STREH** | | | | |
| omrežnina v EUR/m³ | **0,1146** | 0,1067 | 0,0079 | 7,40% |
| čiščenje v EUR/m³ | **0,1873** | 0,1538 | 0,0335 | 21,78% |
| **SKUPAJ cena v EUR/m³** | **0,3019** | **0,2605** | **0,0414** | **15,89%** |
|  |  |  |  |  |
| **STORITVE POVEZANE Z GREZNICAMI IN MKČN** | | | | |
| omrežnina v EUR/mesec/≤DN20 | **0,8516** | 0,6524 | 0,1992 | 30,53% |
| cena storitve v EUR/m³ | **0,6126** | 0,5689 | 0,0437 | 15,89% |
|  |  |  |  |  |
| **STORITVE ZBIRANJA MEŠANIH KOMUNALNIH ODPADKOV RAZEN BIOLOŠKIH** | | | | |
| cena infrastrukture v EUR/kg | **0,0100** | 0,0096 | 0,0004 | 4,17% |
| cena storitve v EUR/kg | **0,2492** | 0,1893 | 0,0599 | 31,64% |
| **SKUPAJ cena v EUR/kg** | **0,2592** | **0,1989** | **0,0603** | **30,32%** |
|  |  |  |  |  |
| **STORITVE ZBIRANJA BIOLOŠKIH ODPADKOV** | | | | |
| cena infrastrukture v EUR/kg | **0,0091** | 0,0021 | 0,0070 | 333,33% |
| cena storitve v EUR/kg | **0,1439** | 0,1390 | 0,0049 | 3,53% |
| **SKUPAJ cena v EUR/kg** | **0,1530** | **0,1411** | **0,0119** | **8,43%** |

**IZRAČUN MESEČNE POLOŽNICE S PREDLAGANIMI NOVIMI CENAMI**

Na spremembo mesečnega stroška pri uporabnikih vpliva več dejavnikov. V nadaljevanju je prikazana sprememba na položnici za tri primere, ki se najbolj pogosto pojavljajo, to so gospodinjstva na podeželju, v centrih, ki so komunalno tudi najbolje opremljena, ločeno za individualna gospodinjstva in za gospodinjstva v večstanovanjskih objetih.

1. **Povečanje mesečnega stroška za gospodinjstva na območjih, kjer ni javne kanalizacije**

Primeri so izračunani za gospodinjstva, ki so priključena na javni vodovod (priključek DN20), uporabljajo greznico in za odvoz mešanih komunalnih odpadkov uporabljajo 120 litrsko posodo. Biološko razgradljive odpadke kompostirajo. Takšnih gospodinjstev je 5.851. Na različno višino položnice vpliva število oseb v gospodinjstvu in višina porabe vode.

Izračun prikazuje izračun položnice s predlaganimi cenami OKP Rogaška Slatina d.o.o. glede na število uporabnikov v gospodinjstvu.

|  |  |  |  |  |  |
| --- | --- | --- | --- | --- | --- |
| **POVEČANJE MESEČNEGA STROŠKA GLEDE NA PORABO IN ŠTEVILO OSEB Z UPOŠTEVANJEM VELJANIH CEN OBDELAVE IN ODLAGANJA MKO** | | | | | |
| **PRIKLJUČKI: JAVNI VODODVOD (DN20), GREZNICA, MEŠANI KOMUNALNI ODPADKI - ZELENA 120 l POSODA** | | | | | |
| ŠTEVILO OSEB V GOSPODINJSTVU | 1 oseba | 2 osebi | 3 osebe | 4 osebe | 5 oseb ali več |
| KOLIČINA PORABE VODE | 3 m³ | 6 m³ | 9 m³ | 12 m³ | 15 m³ |
| VREDNOST PO VELJAVNI CENI Z DDV | 20,38 € | 31,47 € | 42,56 € | 53,65 € | 59,36 € |
| VRADNOST PO PREDLAGANI CENI Z DDV | 22,77 € | 35,69 € | 48,62 € | 61,55 € | 68,13 € |
| **NOMINALNO POVEČANJE** | **2,39 €** | **4,23 €** | **6,06 €** | **7,90 €** | **8,77 €** |
| **POVEČANJE V %** | **+11,7%** | **+13,4%** | **+14,3%** | **+14,7%** | **+14,8%** |
| ŠTEVILO GOSPODINJSTEV | 1.387 | 1.310 | 1.054 | 1.010 | 1.090 |

|  |  |  |  |  |  |  |
| --- | --- | --- | --- | --- | --- | --- |
| **PREGLED ŠTEVILA GOSPODINJSTEV GLEDE NA ŠTEVILO OSEB** | | | | | | |
| **STORITEV ODVOZA GREZNIČNIH GOŠČ IN MKČN** | | | | | | |
| OBČINA | 1 oseba | 2 osebi | 3 osebe | 4 osebe | 5 oseb ali več | **SKUPAJ** |
| KOZJE | 160 | 139 | 112 | 94 | 98 | **603**  **740702** |
| PODČETRTEK | 196 | 181 | 119 | 91 | 115 | **702**  **1.598**  **4** |
| ROGAŠKA SLATINA | 315 | 318 | 336 | 307 | 322 | **1.598** |
| ROGATEC | 100 | 83 | 70 | 65 | 102 | **420** |
| ŠMARJE | 548 | 517 | 379 | 405 | 395 | **2.244** |
| BISTRICA OB SOTLI | 68 | 72 | 38 | 48 | 58 | **284** |
| **SKUPAJ** | **1.387** | **1.310** | **1.054** | **1.010** | **1.090** | **5.851** |

Iz pregleda števila gospodinjstev je razvidno, da je največ gospodinjstev, ki štejejo 3 ali manj članov (64% oz. 3.751) in ki se jim bo položnica povečala do 6,06 EUR na mesec.

Izračun položnice s predlaganimi cenami OKP Rogaška Slatina d.o.o. z veljavnimi cenami Simbia d.o.o. za obdelavo in odlaganje odpadkov za gospodinjstvo z 1 osebo

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| storitev | Količina- nova 2024 | Količina- veljavna | Nova cena 2024  v EUR brez DDV | Veljavna cena v EUR brez DDV | Vrednost po novi ceni v EUR | Vrednost po veljavni ceni V EUR | % zvišanja | Nominalno povečanje na mesec v EUR |
| vodarina | 3 | 3 | 0,9092 | 0,6879 | 2,73 € | 2,06 € | 32,17% | 0,66 € |
| omrežnina vodoos. | 1 | 1 | 8,1341 | 7,8322 | 8,13 € | 7,83 € | 3,85% | 0,30 € |
| odvoz grez. gošč | 3 | 3 | 0,6126 | 0,5689 | 1,84 € | 1,71 € | 7,68% | 0,13 € |
| omrežnina grez. gošč | 1 | 1 | 0,8516 | 0,6524 | 0,85 € | 0,65 € | 30,53% | 0,20 € |
| okoljska dajatev | 3 | 3 | 0,528 | 0,528 | 1,58 € | 1,58 € | 0,00% | - € |
| zbiranje MKO storitev | 14,661 | 14,661 | 0,2492 | 0,1893 | 3,65 € | 2,78 € | 31,64% | 0,88 € |
| zbiranje MKO infra. | 14,661 | 14,661 | 0,0100 | 0,0096 | 0,15 € | 0,14 € | 4,17% | 0,01 € |
| storitev obd. MKO | 14,661 | 14,661 | 0,0861 | 0,0861 | 1,26 € | 1,26 € | 0,00% | - € |
| Infra. obdelave MKO | 14,661 | 14,661 | 0,0323 | 0,0323 | 0,47 € | 0,47 € | 0,00% | - € |
| storitev odlag. MKO | 2,58034 | 2,58034 | 0,0513 | 0,0513 | 0,13 € | 0,13 € | 0,00% | - € |
| Infra. odlaganja MKO | 2,58034 | 2,58034 | 0,0490 | 0,0490 | 0,13 € | 0,13 € | 0,00% | - € |
| **skupaj** |  |  |  |  | **20,93 €** | **18,75 €** | **11,63%** | **2,18 €** |
| **DDV 9,5 %** |  |  |  |  | **1,84 €** | **1,63 €** | **12,70%** | **0,21 €** |
| **SKUPAJ** |  |  |  |  | **22,77 €** | **20,38 €** | **11,71%** | **2,39 €** |

1. **Povečanje mesečnega stroška za gospodinjstva v mestnem oziroma krajevnih središčih v individualnih hišah**

Primeri so izračunani za gospodinjstva, ki uporabljajo praktično vse komunalne storitve:

* priključeni so na javni vodovod (DN20),
* priključeni so na javno kanalizacijo, ki se zaključuje s čistilno napravo,
* strešne vode s strehe 150 m² so speljane v javno kanalizacijo in na čistilno napravo,
* uporabljajo odvoz mešanih komunalnih odpadkov s 120 litrsko posodo in
* uporabljajo odvoz biološko razgradljivih odpadkov s 120 litrsko posodo.

Na povečanje vpliva več dejavnikov:

* število oseb v gospodinjstvu,
* mesečna poraba vode,
* velikost strehe.

V naseljih, kjer je javna kanalizacija, ki se zaključuje s čistilno napravo, je v vseh občinah skupaj 854 gospodinjstev, ki uporabljajo vse prej navedene komunalne storitve. Tem gospodinjstvom se bo znesek na položnici najbolj povečal.

Gospodinjstev, ki so sicer priključena na javno kanalizacijo, pa padavinskih odpadnih vod s streh ne odvajajo v javno kanalizacijo, pa je 1.516.

Izračun prikazuje izračun položnice s predlaganimi cenami OKP Rogaška Slatina d.o.o.

|  |  |  |  |  |  |
| --- | --- | --- | --- | --- | --- |
| **POVEČANJE MESEČNEGA STROŠKA GLEDE NA PORABO IN ŠTEVILO OSEB Z UPOŠTEVANJEM VELJANIH CEN OBDELAVE IN ODLAGANJA MKO** | | | | | |
| **VSI PRIKLJUČKI: JAVNI VODOVOD (DN20), JAVNA KANALIZACIJA S ČISTILNO NAPRAVO, STREŠNE VODE SO SPELJANE V JAVNO KANALIZACIJO, MEŠANI KOMUNALNI ODPADKI - ZELENA 120 l POSODA, BIO ODPADKI – RJAVA 120 l POSODA** | | | | | |
| ŠTEVILO OSEB V GOSPODINJSTVU | 1 oseba | 2 osebi | 3 osebe | 4 osebe | 5 oseb ali več |
| KOLIČINA PORABE VODE | 3 m³ | 6 m³ | 9 m³ | 12 m³ | 15 m³ |
| VREDNOST PO VELJAVNI CENI Z DDV | 37,35 € | 50,23 € | 63,12 € | 76,00 € | 81,31 € |
| VRADNOST PO PREDLAGANI CENI Z DDV | 41,89 € | 57,22 € | 72,54 € | 87,87 € | 94,47 € |
| **NOMINALNO POVEČANJE** | **4,54 €** | **6,99 €** | **9,43 €** | **11,87 €** | **13,15 €** |
| **POVEČANJE V %** | **+12,2%** | **+13,9%** | **+14,9%** | **+15,6%** | **+16,2%** |
| ŠTEVILO GOSPODINJSTEV | **584** | **524** | **430** | **419** | **413** |

|  |  |  |  |  |  |  |  |
| --- | --- | --- | --- | --- | --- | --- | --- |
| **PREGLED ŠTEVILA GOSPODINJSTEV GLEDE NA ŠTEVILO OSEB** | | | | | | | |
|  |  |  |  |  |  |  |  |
| **STORITEV ODVAJANJA IN ČIŠČENJA ODPADNE PADAVINSKE VODE S STREH** | | | | | | | |
| OBČINA | 1 oseba | 2 osebi | 3 osebe | 4 osebe | 5 oseb ali več | **SKUPAJ** | |
| KOZJE | 0 | 0 | 2 | 3 | 4 | **9** | |
| PODČETRTEK | 5 | 5 | 4 | 4 | 2 | **20** | |
| ROGAŠKA SLATINA | 91 | 141 | 76 | 84 | 90 | **482** | |
| ROGATEC | 25 | 31 | 29 | 20 | 32 | **137** | |
| ŠMARJE | 37 | 55 | 39 | 32 | 17 | **180** | |
| BISTRICA OB SOTLI | 7 | 6 | 5 | 3 | 5 | **26** | |
| **SKUPAJ** | **165** | **238** | **155** | **146** | **150** | **854** | |

Iz pregleda gospodinjstev je razvidno, da glavnino – 65,3 % oziroma 558 gospodinjstev predstavljajo gospodinjstva s tremi ali manj člani in ki se jim bo položnica povečala do 9,43 EUR, v primeru velikosti strehe do 150 m².

|  |  |  |  |  |  |  |  |
| --- | --- | --- | --- | --- | --- | --- | --- |
| **PREGLED ŠTEVILA GOSPODINJSTEV GLEDE NA ŠTEVILO OSEB** | | | | | | | |
|  |  |  |  |  |  |  |  |
| **STORITEV ODVAJANJA IN ČIŠČENJA KOMUNALNE IN PADAVINSKE ODPADNE VODE** | | | | | | | |
| OBČINA | 1 oseba | 2 osebi | 3 osebe | 4 osebe | 5 oseb ali več | **SKUPAJ** | |
| KOZJE | 35 | 35 | 26 | 21 | 22 | **139** | |
| PODČETRTEK | 87 | 46 | 50 | 59 | 58 | **300** | |
| ROGAŠKA SLATINA | 277 | 258 | 187 | 184 | 203 | **1.109** | |
| ROGATEC | 67 | 54 | 49 | 39 | 53 | **262** | |
| ŠMARJE | 93 | 117 | 107 | 101 | 63 | **481** | |
| BISTRICA OB SOTLI | 25 | 14 | 11 | 15 | 14 | **79** | |
| **SKUPAJ** | **584** | **524** | **430** | **419** | **413** | **2.370** | |

Izračun položnice s predlaganimi cenami OKP Rogaška Slatina d.o.o. za gospodinjstvo z 2 osebama

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| storitev | Količina- nova 2024 | Količina- veljavna | Nova cena 2024 v EUR brez DDV | Veljavna cena v EUR brez DDV | Vrednost po novi ceni v EUR | Vrednost po veljavni ceni V EUR | % zvišanja | Nominalno povečanje na mesec v EUR |
| vodarina | 6 | 6 | 0,9092 | 0,6879 | 5,46 € | 4,13 € | 32,17% | 1,33 € |
| omrežnina vodooskrba | 1 | 1 | 8,1341 | 7,8322 | 8,13 € | 7,83 € | 3,85% | 0,30 € |
| odvajanje | 6 | 6 | 0,2525 | 0,2062 | 1,52 € | 1,24 € | 22,45% | 0,28 € |
| omrežnina odvajanje | 1 | 1 | 3,2107 | 3,1719 | 3,21 € | 3,17 € | 1,22% | 0,04 € |
| čiščenje | 6 | 6 | 0,7980 | 0,6759 | 4,79 € | 4,06 € | 18,06% | 0,73 € |
| omrežnina čiščenje | 1 | 1 | 5,9652 | 5,2018 | 5,97 € | 5,20 € | 14,68% | 0,76 € |
| okoljska dajatev | 6 | 6 | 0,0528 | 0,0528 | 0,32 € | 0,32 € | 0,00% | - € |
| odvajanje s streh | 13,59 | 13,70 | 0,0945 | 0,0773 | 1,28 € | 1,06 € | 21,28% | 0,23 € |
| omrežnina odv. s streh | 13,59 | 13,70 | 0,1148 | 0,1101 | 1,56 € | 1,51 € | 3,44% | 0,05 € |
| čiščenje s streh | 13,59 | 13,70 | 0,1873 | 0,1538 | 2,55 € | 2,11 € | 20,81% | 0,44 € |
| omrežnina čiščenje s streh | 13,59 | 13,70 | 0,1146 | 0,1067 | 1,56 € | 1,46 € | 6,55% | 0,10 € |
| zbiranje MKO storitev | 29,322 | 29,322 | 0,2492 | 0,1893 | 7,31 € | 5,55 € | 31,64% | 1,76 € |
| zbiranje MKO infrastr. | 29,322 | 29,322 | 0,0100 | 0,0096 | 0,29 € | 0,28 € | 4,17% | 0,01 € |
| storitev obdelave MKO | 29,322 | 29,322 | 0,0861 | 0,08605 | 2,52 € | 2,52 € | 0,00% | - € |
| Infrast. obdelave MKO | 29,322 | 29,322 | 0,0323 | 0,03230 | 0,95 € | 0,95 € | 0,00% | - € |
| storitev odlaganja MKO | 5,160672 | 5,160672 | 0,0513 | 0,05134 | 0,26 € | 0,26 € | 0,00% | - € |
| Infrast. odlaganja MKO | 5,160672 | 5,160672 | 0,0490 | 0,04897 | 0,25 € | 0,25 € | 0,00% | - € |
| zbiranje BIO storitev | 28,494 | 28,3644 | 0,1439 | 0,1390 | 4,10 € | 3,94 € | 4,00% | 0,16 € |
| zbiranje BIO infrastr. | 28,494 | 28,3644 | 0,0091 | 0,0021 | 0,26 € | 0,06 € | 335,31% | 0,20 € |
| **skupaj** |  |  |  |  | **52,28 €** | **45,90 €** | **13,90%** | **6,38 €** |
| **DDV 9,5 %** |  |  |  |  | **4,94 €** | **4,33 €** | **13,99%** | **0,61 €** |
| **SKUPAJ** |  |  |  |  | **57,22 €** | **50,23 €** | **13,91%** | **6,99 €** |

1. **Povečanje mesečnega stroška za gospodinjstva v mestnem oziroma krajevnih središčih v večstanovanjskih objektih**

Primeri so izračunani za gospodinjstva v večstanovanjskih objektih, ki uporabljajo praktično vse komunalne storitve:

* priključeni so na javni vodovod (DN20),
* priključeni so na javno kanalizacijo, ki se zaključuje s čistilno napravo,
* strešne vode s strehe so speljane v javno kanalizacijo in na čistilno napravo (pri tem je upoštevana površina strehe, ki povprečno odpade na stanovanje 33,5 m²),
* uporabljajo odvoz mešanih komunalnih odpadkov in
* uporabljajo odvoz biološko razgradljivih odpadkov.

Na povečanje vpliva več dejavnikov:

* število oseb v gospodinjstvu,
* mesečna poraba vode,
* velikost strehe.

Večstanovanjski objekti so v večini priključeni na javno kanalizacijo in ČN, prav tako je padavinska voda s streh speljana v kanalizacijo in na ČN. Obvezno so tudi vključeni v sistem zbiranja biološko razgradljivih odpadkov. Strošek, ki je nižji v primerjavi s stanovanjsko hiša, je strošek odvajanja in čiščenja padavinskih odpadnih voda s streh, ker na posamezno stanovanjsko enoto odpade manjša kvadratura strehe, kot je to običajno pri enostanovanjskih hišah. Teh uporabnikov je 1.501. Povprečna količina padavinskih voda s streh, ki se mesečno zaračunava uporabnikom v večstanovanjskih objektih je 3,06 m³.

Izračun prikazuje izračun položnice s predlaganimi cenami OKP Rogaška Slatina d.o.o.

|  |  |  |  |  |  |
| --- | --- | --- | --- | --- | --- |
| **POVEČANJE MESEČNEGA STROŠKA GLEDE NA PORABO IN ŠTEVILO OSEB Z UPOŠTEVANJEM VELJANIH CEN OBDELAVE IN ODLAGANJA MKO** | | | | | |
| **VSI PRIKLJUČKI: JAVNI VODOVOD (DN20), JAVNA KANALIZACIJA S ČISTILNO NAPRAVO, STREŠNE VODE SO SPELJANE V JAVNO KANALIZACIJO, ODVOZ MEŠANIH KOMUNALNI ODPADKOV IN BIOOLOŠKIH ODPADKOV** | | | | | |
| ŠTEVILO OSEB V GOSPODINJSTVU | 1 oseba | 2 osebi | 3 osebe | 4 osebe | 5 oseb ali več |
| KOLIČINA PORABE VODE | 3 m³ | 6 m³ | 9 m³ | 12 m³ | 15 m³ |
| VREDNOST PO VELJAVNI CENI Z DDV | 32,13 € | 45,01 € | 57,90 € | 70,78 € | 83,66 € |
| VRADNOST PO PREDLAGANI CENI Z DDV | 35,98 € | 51,31 € | 66,64 € | 81,96 € | 97,29 € |
| **NOMINALNO POVEČANJE** | **3,85 €** | **6,30 €** | **8,74 €** | **11,2 €** | **13,63 €** |
| **POVEČANJE V %** | **11,2%** | **13,4%** | **15,1%** | **15,8%** | **16,3%** |
| ŠTEVILO GOSPODINJSTEV | **772** | **380** | **185** | **130** | **34** |

|  |  |  |  |  |  |  |
| --- | --- | --- | --- | --- | --- | --- |
| **PREGLED ŠTEVILA GOSPODINJSTEV GLEDE NA ŠTEVILO OSEB** | | | | | | |
| **VEČSTANOVANJSKI OBJEKTI** | | | | | | |
| OBČINA | 1 oseba | 2 osebi | 3 osebe | 4 osebe | 5 oseb ali več | **SKUPAJ** |
| KOZJE | 47 | 28 | 15 | 9 | 1 | **100** |
| PODČETRTEK | 47 | 27 | 18 | 6 | 6 | **104** |
| ROGAŠKA SLATINA | 446 | 214 | 94 | 63 | 14 | **831** |
| ROGATEC | 69 | 33 | 13 | 12 | 5 | **132** |
| ŠMARJE | 158 | 77 | 41 | 39 | 8 | **323** |
| BISTRICA OB SOTLI | 5 | 1 | 4 | 1 | 0 | **11** |
| **SKUPAJ** | **772** | **380** | **185** | **130** | **34** | **1.501** |

Iz pregleda je razvidno, da ima 89 % gospodinjstev oziroma 1.337 tri ali manj članov. Pojasniti je potrebno, da v zgornjem pregledu niso upoštevani večstanovanjski objekti, pri katerih podatkov o številu članov po gospodinjstvih nimamo, ker jim račune pošiljam za celoten objekt skupaj. Teh objektov je 15, v njih pa prebiva 290 prebivalcev.

Izračun položnice s **predlaganimi cenami OKP Rogaška Slatina d.o.o. z veljavnimi cenami Simbia d.o.o.** za obdelavo in odlaganje odpadkov za gospodinjstvo z 1 osebo

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| storitev | Količina- nova 2024 | Količina- veljavna | Nova cena 2024 | Veljavna cena | Vrednost po novi ceni | Vrednost po veljavni ceni | % zvišanja | Nominalno povečanje na mesec |
| vodarina | 3 | 3 | 0,9092 | 0,6879 | 2,73 € | 2,06 € | 32,17% | 0,66 € |
| omrežnina vodooskrba | 1 | 1 | 8,1341 | 7,8322 | 8,13 € | 7,83 € | 3,85% | 0,30 € |
| odvajanje | 3 | 3 | 0,2525 | 0,2062 | 0,76 € | 0,62 € | 22,45% | 0,14 € |
| omrežnina odvajanje | 1 | 1 | 3,2107 | 3,1719 | 3,21 € | 3,17 € | 1,22% | 0,04 € |
| čiščenje | 3 | 3 | 0,7980 | 0,6759 | 2,39 € | 2,03 € | 18,06% | 0,37 € |
| omrežnina čiščenje | 1 | 1 | 5,9652 | 5,2018 | 5,97 € | 5,20 € | 14,68% | 0,76 € |
| okoljska dajatev | 3 | 3 | 0,6126 | 0,0528 | 0,16 € | 0,16 € | 1060,23% | 1,68 € |
| odvajanje s streh | 3,04 | 3,06 | 0,0945 | 0,0773 | 0,29 € | 0,24 € | 21,28% | 0,05 € |
| infrastruktura odv. streh | 3,04 | 3,06 | 0,1148 | 0,1101 | 0,35 € | 0,34 € | 3,44% | 0,01 € |
| čiščenje s streh | 3,04 | 3,06 | 0,1873 | 0,1538 | 0,57 € | 0,47 € | 20,81% | 0,10 € |
| omrežnina čiščenje s streh | 3,04 | 3,06 | 0,1146 | 0,1067 | 0,35 € | 0,33 € | 6,55% | 0,02 € |
| zbiranje MKO storitev | 14,661 | 14,661 | 0,2492 | 0,1893 | 3,65 € | 2,78 € | 31,64% | 0,88 € |
| zbiranje MKO infrastr. | 14,661 | 14,661 | 0,0100 | 0,0096 | 0,15 € | 0,14 € | 4,17% | 0,01 € |
| storitev obdelave MKO | 14,661 | 14,661 | 0,0861 | 0,08605 | 1,26 € | 1,26 € | 0,00% | - € |
| Infrast. obdelave MKO | 14,661 | 14,661 | 0,0323 | 0,03230 | 0,47 € | 0,47 € | 0,00% | - € |
| storitev odlaganja MKO | 2,580336 | 2,580336 | 0,0513 | 0,05134 | 0,13 € | 0,13 € | 0,00% | - € |
| Infrast. odlaganja MKO | 2,580336 | 2,580336 | 0,0490 | 0,04897 | 0,13 € | 0,13 € | 0,00% | - € |
| zbiranje BIO storitev | 14,247 | 14,1822 | 0,1439 | 0,1390 | 2,05 € | 1,97 € | 4,00% | 0,08 € |
| zbiranje BIO infrastr. | 14,247 | 14,1822 | 0,0091 | 0,0021 | 0,13 € | 0,03 € | 335,31% | 0,10 € |
| **skupaj** |  |  |  |  | **32,87 €** | **29,36 €** | **11,98%** | **3,52 €** |
| **DDV 9,5 %** |  |  |  |  | **3,11 €** | **2,77 €** | **12,05%** | **0,33 €** |
| **SKUPAJ** |  |  |  |  | **35,98 €** | **32,13 €** | **11,99%** | **5,85 €** |

**PRIMERJAVA CEN KOMUNALNIH STORITEV Z DRUGIMI OBČINAMI**

Komunalne storitve se na posameznih oskrbovalnih območjih izvajajo pod različnimi pogoji. Prostorska urejenost oskrbovalnih območij, različni tehnično-tehnološki pogoji in načini izvajanja storitev so izrazito lokalno opredeljeni in pomembno vplivajo na višino stroškov izvajanja. Stroškovna zahtevnost oskrbovalnih sistemov, ki jih upravlja posamezni izvajalec, vpliva na povprečno lastno ceno izvajanja storitve. Pri tem je potrebno opozoriti, da naše podjetje izvaja obvezne občinske gospodarske javne službe v tehnično-tehnoloških pogojih, ki so v primerjavi s komunalami, ki na primer oskrbujejo območja s koncentriranim odjemom – mesta, z gravitacijskimi zajetji, kjer je poraba električne energije manjša, bistveno težji. Dolžina vodovodnega omrežja, ki je relativno staro, razpršenost priključkov in odjemnih mest, razvejanost voznih poti, prečrpavanje vode, vse to vpliva tudi na višino stroškov izvajanja teh storitev.

Inštitut za javne službe v sodelovanju z Zbornico komunalnega gospodarstva že od leta 2013 izvaja primerjalne analize cen javnih služb varstva okolja. Iz analize izhaja, da so razlike med cenami posamezne storitve v različnih območjih države posledica posebnih pogojev, kot so razpršenost porabnikov, lega, dostop in druge posebnosti. To je tudi vzrok, da je cene med posameznimi občinami težko ali skoraj nemogoče primerjati.

V nadaljevanju so prikazani podatki o najnižjih, najvišjih in povprečnih cenah posameznih javnih služb za leto 2022 ter o cenah podjetja OKP Rogaška Slatina d.o.o.; podatki so povzeti iz Primerjalne analize izvajanja obveznih občinskih gospodarskih javnih služb varstva okolja, ki jo je izdelal Inštitut za javne službe.

|  |  |  |  |  |  |
| --- | --- | --- | --- | --- | --- |
| **OSKRBA S PITNO VODO** | NAJNIŽJA CENA ZA LETO 2022 | NAJVIŠJA CENA ZA LETO 2022 | POVPREČNA CENA ZA LETO 2022 | OKP 2023 | **PREDLOG OKP 2024** |
| CENA STORITVE V €/m³ | 0,4773 | 2,1609 | 0,8433 | 0,6879 | **0,9092** |
| CENA OMREŽNINE V €/DN20/mesec | 1,4244 | 11,6954 | 6,1832 | 7,8322 | **8,1341** |
| **ODVAJANJE KOM.ODP.VODE** |  |  |  |  |  |
| CENA STORITVE V €/m³ | 0,1832 | 0,8167 | 0,3360 | 0,2062 | **0,2525** |
| CENA OMREŽNINE V €/DN20/mesec | 1,6044 | 10,1982 | 5,2152 | 3,1719 | **3,2107** |
| **ODVAJANJE PAD.ODP.VODE S STREH** |  |  |  |  |  |
| CENA STORITVE V €/m³ | 0,0073 | 0,2097 | 0,0803 | 0,0773 | **0,0945** |
| CENA OMREŽNINE V €/m³ | 0,0035 | 0,1768 | 0,1062 | 0,1101 | **0,1148** |
| **ČIŠČENJE KOM.ODP.VODE** |  |  |  |  |  |
| CENA STORITVE V €/m³ | 0,4311 | 1,2294 | 0,8466 | 0,6759 | **0,7980** |
| CENA OMREŽNINE V €/DN20/mesec | 0,5193 | 7,2534 | 3,3954 | 5,2018 | **5,9652** |
| **ČIŠČENJE PAD.ODP.VODE S STREH** |  |  |  |  |  |
| CENA STORITVE V €/m³ | 0,0066 | 0,1900 | 0,0947 | 0,1538 | **0,1873** |
| CENA OMREŽNINE V €/m³ | 0,0015 | 0,0924 | 0,0362 | 0,1067 | **0,1146** |
| **STORITVE Z GREZNICAMI IN MKČN** |  |  |  |  |  |
| CENA STORITVE V €/m³ | 0,0614 | 1,0689 | 0,5393 | 0,5689 | **0,6126** |
| CENA OMREŽNINE V €/DN20/mesec | 0,0448 | 7,2534 | 1,5494 | 0,6524 | **0,8516** |
| **ZBIRANJE KOMUNALNIH ODPADKOV** |  |  |  |  |  |
| CENA STORITVE V €/kg | 0,0876 | 0,3049 | 0,1920 | 0,1893 | **0,2492** |
| CENA INFRASTRUKTURE V €/kg | 0,0000 | 0,0173 | 0,0043 | 0,0096 | **0,0100** |
| **ZBIRANJE BIOLOŠKO RAZG. ODPADKOV** |  |  |  |  |  |
| CENA STORITVE V €/kg | 0,0459 | 0,3214 | 0,1935 | 0,1390 | **0,1439** |
| CENA INFRASTRUKTURE V €/kg | 0,0000 | 0,0173 | 0,0043 | 0,0021 | **0,0091** |

Iz pregleda ugotavljamo, da so predlagane cene višje od povprečnih cen leta 2022 pri naslednjih storitvah:

* ceni storitve in omrežnine vodooskrbe,
* ceni storitev odvajanja in omrežnin padavinskih voda s streh,
* ceni omrežnin čiščenja odpadnih voda,
* ceni storitev in omrežnin pri čiščenju padavinskih voda s streh,
* ceni storitev praznjenja greznic in
* ceni storitev pri zbiranju in infrastrukturi komunalnih odpadkov.

Predlagane cene pa so v ostalih kategorijah nižje od povprečnih cen leta 2022.

Pri tem je potrebno opozoriti, da na cene omrežnin podjetje nima vpliva, saj so odvisne od višine najemnine gospodarske infrastrukture, ki pa je odvisna od vlaganj v izgradnjo in obnovo le te.

Danes težko merimo primerljivost trenutno oblikovanih cen s cenami, ki so veljale v letu 2022. Živimo v času visoke inflacije, v zadnjih dveh letih govorimo o energetski krizi, saj so cene elektrike zaradi dogajanj v globalnem gospodarstvu hitro spremenljive in dosegajo še nevidene višine. Prav tako so se v zadnjih dveh letih spremenili stroški dela, zaradi dviga plač.

Kljub temu pa je potrebno izpostaviti, da na ceno vplivajo pogoji, pod katerimi se storitev izvaja (prostorska urejenost, kakovost in zanesljivost oskrbe ter trajnostno naravnanost in učinkovitost izvajanja javne službe, ipd.).

**Zaključek**

Noben dvig cen in s tem obremenitev gospodinjstev z višjimi stroški ni priljubljen, vendar je glede na to, da prihaja do stroškovne inflacije, ko naraščajoče cene vhodnega blaga in storitev zvišajo ceno končnega blaga in storitev in da gre za zagotavljanje dolgoročno stabilno kakovostne in zanesljive oskrbe s pitno vodo, kakovostnega in zanesljivega čiščenje odpadnih voda, zagotavljanje rednega odvoza odpadkov in pravilnega ravnanja z njimi ter s tem zagotavljanje čistega in zdravega okolja, dodatna obremenitev gospodinjstva v primerjavi z ostalimi, manj pomembnimi obremenitvami (mobilna telefonija, televizija, internet,…) vzdržna.

Cene, ki jih predlagamo, so oblikovane v višini, ki zagotavlja pokritje stroškov, ki nastajajo pri izvajanju javnih služb, brez vsakršnega donosa, čeprav ga metodologija dovoljuje in predvideva, in s ciljem, da se zagotavlja kakovostne komunalne storitve in trajnostno poslovanje javnega podjetja.

mag. Bojan Pirš, l.r.

direktor

Pripravila

Anita Staroveški